Document ID: /fineweb-2-swissfilter-quality_10-filterrobots/filtered/02038.jsonl.gz/2587

Tenor il minister da sanadad grischun, Christian Rathgeb possian noss ospitals pitschens dentant mo surviver, sche la populaziun va en ils ospitals. Perquai haja la fidanza ina fitg gronda muntada. Mintga persuna possia ozendi numnadamain eleger sez en tge ospital ch'el vul la tgira.
RTR ha rapportà l'emna passada davart problems en il Center da Sanadad Savognin. In anteriur medi ha raquintà envers RTR da schicanas ed era crititgà la direcziun. Entras questa critica ed ulteriuras brevs da lectur en las gasettas ha la fidanza dal ospital patì.
RR actualitad 17:00